EELNÕU	Comment by Johanna Maria Kosk - JUSTDIGI: Palume lisada leheküljenumbrid, peavad olema alates esimesest leheküljest, jaluses, keskel (Riigikogu juhatuse 2014. aasta 10. aprilli otsusega nr 70 kehtestatud eelnõu ja seletuskirja vormistamise juhend).
29.09.2026

Veeseaduse, ehitusseadustiku, rahvatervishoiu seaduse ja toote nõuetele vastavuse seaduse muutmise seadus	Comment by Johanna Maria Kosk - JUSTDIGI: Kuna on kavandatud rohkem kui kolme seaduse muutmine, tuleb nimetada eelnõu pealkirjas selle muudetava seaduse pealkiri, mille muutmine tuleneb eelnõu peaeesmärgist ja millega seondub teiste seaduste muutmine:
veeseaduse muutmise ja sellega seonduvalt teiste seaduste muutmise seadus (HÕNTE § 35 lg 2).
Seejuures palume üle kontrollida seletuskirja ja selle lisade pealkirjad.

§ 1. Veeseaduse muutmine

Veeseaduses tehakse järgmised muudatused:

1) paragrahvi 2 pealkiri muudetakse ja sõnastatakse järgmiselt:

„§ 2. Muude seaduste kohaldamine“;

2) paragrahvi 2 täiendatakse lõikega 3 järgmises sõnastuses:

„(3) Joogiveega kokkupuutuva toote hügieeninõuetele vastavusele, märgistamisele, turule laskmisele, vastavushindamisele, vastavushindamisasutusest teavitamisele, turujärelevalvele ja vastutusele ning turul kättesaadavaks tegemisega seotud tootja, tema volitatud esindaja, importija ja levitaja kohustustele kohaldatakse toote nõuetele vastavuse seadust, käesolevast seadusest tulenevate erisustega.“;	Comment by Merike Koppel - JUSTDIGI: Sama paragrahvi lõigetes 1 ja 2 on nii: "arvestades käesolevas seaduses sätestatud erisusi", kas siin on teadlikult teistmoodi sõnastatud või võiks ühtluse huvides ühtmoodi sõnastada?

3) paragrahvi 851 lõike 4 esimeses lauses asendatakse sõnad „ei pea rakendama“ sõnadega „võib kohandada“;

4) paragrahvi 851 lõike 4 teises lauses asendatakse sõnad „rakendamata jätmine“ sõnaga „kohandamine“;

5) paragrahvi 854 lõige 4 muudetakse ja sõnastatakse järgmiselt:

„(4) Prioriteetne tarbimiskoht käesoleva seaduse tähenduses on eelkõige üldsusele kasutamiseks avatud valdus või mitteavatud suur valdus, mis kumbki ei ole kodumajapidamine ja mille paljud kasutajad võivad kokku puutuda veega seotud riskidega.“;	Comment by Johanna Maria Kosk - JUSTDIGI: Termin ei ole kooskõlas direktiivi art 2 p-ga 4, palume täpsustada (HÕNTE § 18 lg 2).	Comment by Merike Koppel - JUSTDIGI: Kas siin ei oleks sobivam kasutada sõna "avalik" või "üldkasutatav"?	Comment by Merike Koppel - JUSTDIGI: Sõnajärg pigem nii: "suur üldsusele suletud valdus" või kas tuleks kõne alla mõni muu omadussõna, "kinnine": "suur kinnine valdus" vms, ka "ligipääsmatu", seesugused alternatiivid on harilikult eesti keelele omasemad väljendusvõimalused kui mitte-ühendid. Vt keelenouanne soovitab 5.indd 
Kas siin ei oleks üldse mõttekam viidata lihtsalt terminile direktiivi tähenduses?	Comment by Merike Koppel - JUSTDIGI: Kas nii, või on mõeldudki, et käib ainult selle suure valduse kohta?

6) paragrahvi 855 pealkirja täiendatakse pärast sõna „kokkupuutuvad“ tekstiosaga „tooted,“;

7) paragrahvi 855 täiendatakse lõigetega 3 ja 4 järgmises sõnastuses:

„(3) Joogivee võtmise, töötlemise, säilitamise või jaotamisega seotud rajatises kasutamiseks ettenähtud joogiveega kokkupuutuvad tooted ja nendeis kasutatavad sisalduvad materjalid peavad vastama Euroopa Parlamendi ja nõukogu direktiivi (EL) 2020/2184 olmevee kvaliteedi kohta (ELT L 435, 23.12.2020, lk 1–62) artikli 11 alusel kehtestatud Euroopa Liidu õigusaktides sätestatud nõuetele. Joogiveega kokkupuutuva toote vastavust nõuetele hinnatakse ja toode märgistatakse nimetatud Euroopa Liidu õigusaktides sätestatud korras.	Comment by Merike Koppel - JUSTDIGI: Siin tekib valeseos: kasutamiseks ettenähtud joogivesi, kuid mõte on vast kasutamiseks ettenähtud tooted, mis puutuvad kokku joogiveega? Kas sobiks nt "kasutatavad"?	Comment by Johanna Maria Kosk - JUSTDIGI: Kehtivas seaduses on direktiivi pikk viide § 85'6 lg-s 1. Palume sealses sättes teha lühikese viite, jättes välja "olmevee kvaliteedi kohta (ELT L 435, 23.12.2020, lk 1–62)" (HÕNTE § 29 lg-d 3 ja 4).	Comment by Merike Koppel - JUSTDIGI: Selles artiklis räägitakse õigusaktide vastuvõtmisest? Kas võiks siis siin ka nii: "vastu võetud"?	Comment by Johanna Maria Kosk - JUSTDIGI: Esimeses lauses on mainitud ka materjale. Kas ka teises lauses tuleks nimetada materjale?

(4) Käesoleva paragrahvi lõikes 3 nimetatud vastavust nõuetele hindab vastavushindamisasutus Euroopa Parlamendi ja nõukogu direktiivi (EL) 2020/2184 artikli 11 alusel kehtestatud Euroopa Liidu õigusaktides sätestatud korras. Vastavushindamisasutusele kohaldatakse toote nõuetele vastavuse seadust käesolevast seadusest tulenevate erisustega.“;	Comment by Merike Koppel - JUSTDIGI: Selles artiklis räägitakse õigusaktide vastuvõtmisest?	Comment by Merike Koppel - JUSTDIGI: Sama paragrahvi lõigetes 1 ja 2 on nii: "arvestades käesolevas seaduses sätestatud erisusi", kas siin on teadlikult teistmoodi sõnastatud või võiks ühtluse huvides ühtmoodi sõnastada?

8) paragrahvi 87 lõige 5 muudetakse ja sõnastatakse järgmiselt:

„(5) Käesoleva paragrahvi lõike 4 punktis 1 nimetatud joogivee kontrolli kava vaadatakse pidevalt läbi. Seda ajakohastatakse vähemalt iga kuue aasta järel ja see kooskõlastatakse Terviseametiga.“;

9) paragrahvi 192 lõike 3 punkt 2 tunnistatakse kehtetuks;

10) paragrahvi 250 lõiget 1 täiendatakse pärast sõna „Keskkonnaamet“ tekstiosaga „, Tarbijakaitse ja Tehnilise Järelevalve Amet“;

11) paragrahvi 250 täiendatakse lõikega 8 järgmises sõnastuses:

„(8) Riiklikku järelevalvet joogiveega kokkupuutuva toote hügieeninõuetele vastavuse, vastavushindamise ja märgistamise nõuete ning turule laskmise ja turul kättesaadavaks tegemise nõuete täitmise üle teeb Tarbijakaitse ja Tehnilise Järelevalve Amet.“;	Comment by Johanna Maria Kosk - JUSTDIGI: Eelnevalt on mainitud ka materjale. Kas ka siin tuleks lisaks nimetada materjale?

12) seadust täiendatakse §-ga 28410 järgmises sõnastuses:

„§ 28410. Joogiveega kokkupuutuvate toodete ja materjalide nõuete rakendamise ulatus

Enne 2026. aasta 31. detsembrit ehitatud ehitises kohaldatakse käesoleva seaduse § 85⁵ lõigetes 3 ja 4 sätestatud nõudeid uue joogiveega kokkupuutuva toote kasutusele võtmisest arvates.“.

§ 2. Ehitusseadustiku muutmine

Ehitusseadustiku § 127 lõige 2 tunnistatakse kehtetuks.

§ 3. Rahvatervishoiu seaduse muutmine

Rahvatervishoiu seaduse § 29 täiendatakse lõigetega 31 ja 32 järgmises sõnastuses:

„(31) Vee terviseohutuse infosüsteemis veeseaduse § 852 lõike 2 alusel joogiveehaarde valgala ja toiteala riskihindamise käigus töödeldavad geograafilise asukoha andmed on avaliku teabe seaduse § 35 lõike 1 punkti 19 tähenduses asutusesiseseks kasutamiseks mõeldud teave avaliku teabe seaduse § 35 lõike 1 punkti 19 tähenduses veeseaduse § 852 lõike 2 alusel joogiveehaarde valgala ja toiteala riskihindamise käigus töödeldavad geograafilise asukoha andmed.	Comment by Johanna Maria Kosk - JUSTDIGI: Pakume kooskõlastuskirjas välja sätte alternatiivse sõnastuse. Juhul kui siiski jääte esialgse sõnastuse juurde, teeme ettepaneku muuta sõnade järjekorda.

(32) Käesoleva paragrahvi lõikes 31 sätestatud juurdepääsupiirang kehtib kuni veehaarde kasutamise lõpetamiseni joogivee võtmiseks või joogivee tootmiseks veehaarde kasutamise lõpetamiseni.“.

§ 4. Toote nõuetele vastavuse seaduse muutmine

Toote nõuetele vastavuse seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2020/2184 olmevee kvaliteedi kohta (ELT L 435, 23.12.2020, lk 1–62).“.	Comment by Merike Koppel - JUSTDIGI: Punkt on kehtivas olemas.

§ 5. Seaduse jõustumine

Käesolev seadus jõustub 2026. aasta 31. detsembril.

